Que deuie èster era Vèrge enrodada d’angels: ua òbra d’art grossièr e candid dera Edat Mieja; quauque vòt des tempsi dera reconquista; mès ues generacions picant era pèira entà mercar milhor es figures esfaçades pes ans, e es autes emblanquint-la damb escrupuls de barbar curiosèr, auien deishat era lòsa de tau sòrta que solet s’aubiraue ua bonha infòrma de hemna, “era reina”, que daue eth sòn nòm ara hònt: “reina des arabs”, coma solide n’an d’èster totes, enes condes deth camp.